GiliGold/VAD_KnessetCorpus huggingface dataset:
<שביט מס: גם לא - - -?
אלי בן-דהן: לא היה, מר שביט, - - -
<שביט מס: זה הרשימה שלכם.
אלי בן-דהן: תקשיב היטב, אולי אתה לא שומע - - -
<נפתלי כהן: לא על ידך, על-ידי העוזרים שלך, אדוני סגן השר.
אלי בן-דהן: גם זה לא נכון.
אלי בן-דהן: נפתלי, אל תפריע לי.
<נפתלי כהן: על-ידי הסגנים, עוזרים למיניהם, שמכתיבים מי הנציגים, מי היושב-ראש, מי הממונה - - -
מירי רגב: נפתלי, תקשיבו רגע.
מירי רגב: צורן, בגלל שיש לנו גם הקלטה שנעביר ליועמ"ש שיאושרו ההרכבים רק אם יהיה איש של הבית היהודי, אין דבר יותר חזק מזה.
מירי רגב: יש לי גם הקלטה של זה.
<נפתלי כהן: לא - - - את ההרכב, אני לא אניח לכם.
<נפתלי כהן: עד בג"צ אני - - -
מירי רגב: נפתלי והרצל, די.
אלי בן-דהן: אני עומד על דבריי, לא היה מינוי פוליטי אחד שפה מישהו הצביע עליו, לא היה.
אלי בן-דהן: אם היה היו יודעים להצביע עליו.
אלי בן-דהן: אין ולא היה.
<גבריאל נעמן: אני לא רוצה לדבר.
אלי בן-דהן: אל תדבר.
אלי בן-דהן: אתה דיברת עכשיו תקשיב לי.
אלי בן-דהן: יותר טוב שלא תדבר, גם לי יש מה לומר.
מירי רגב: תקשיבו רגע.
מירי רגב: ישב פה סגן השר והקשיב לכל הדברים שאמרנו, ואמרנו פה דברים קשים ועוד יש לי סיכום כפי שאתם מבינים.
מירי רגב: אני מבקשת מכם לתת לו לדבר בשקט.
אלי בן-דהן: אני אקצר מאוד.
אלי בן-דהן: אמרתי - אחד, לא הוצבע על אף מינוי פוליטי אחד.
אלי בן-דהן: דבר שני, אני רוצה להסביר שיש היום למעלה מ-40 ראשי מועצות דתיות ממונים שמונו על-ידי השר מרגי, ואני מברך אותו.
אלי בן-דהן: הוא הצליח.
אלי בן-דהן: אבל תדעו, זה 40 אנשים.
אלי בן-דהן: מה הבעיה בממונים?
אלי בן-דהן: הבעיה בממונים שלצערי הרב בטעות, לא משרד המשפטים ולא משרד הדתות, לא קצבו את כהונתם.
אלי בן-דהן: לפני למעלה משלושה חודשים אני מבקש: בוא נמצא מנגנון לקצוב את כהונתם של ממונים.
אלי בן-דהן: יש ממונים שממונים כבר עשרים שנה ועשר שנים ושמונה שנים ותשע שנים, ואין לי שום דרך - - -
<תומר רוזנר: כהונתם קצובה לפי החוק, מה זאת אומרת?
<תומר רוזנר: ברגע ש- - -
אלי בן-דהן: אבל אין הרכב, זו הבעיה.
אלי בן-דהן: תומר, תודה רבה.
<תומר רוזנר: אז הם צריכים מינוי מחדש.
אלי בן-דהן: אתה לא מבין?
אלי בן-דהן: מה אני מדבר איתך?
אלי בן-דהן: תומר, סליחה.
<תומר רוזנר: המינוי הוא לחמש שנים, וברגע שאין - - -
אלי בן-דהן: לא, הוא לא כתוב לחמש שנים – לא נכון.
מירי רגב: היועץ המשפטי לממשלה, אנא בדוק את זה, בבקשה.
אלי בן-דהן: הוא יודע.
<איגי פז: אני יכול להגיד כבר עכשיו שבחוק נכתב שהמינוי שלהם יהיה עד לחידוש הרכב המועצה.
אלי בן-דהן: אבל אין חידוש.
אלי בן-דהן: מה עושים?
מירי רגב: אז מביאים את החידוש.
<איגי פז: אבל יש איזה משהו שיכול להיות, שאנחנו בוחנים אותו, שיאפשר כן קציבה.
<תומר רוזנר: חמש שנים - - -
אלי בן-דהן: אין, אתה לא יכול.
<איגי פז: סעיף 6ב(4) - אנחנו בוחנים האם אפשר דרכו.
<איגי פז: סעיף 6ב(4) קובע שהממשלה תוכל לקבוע תנאי כשירות.
<איגי פז: אנחנו בוחנים האם ניתן - - -
אלי בן-דהן: נכון שפניתי לפני שלושה חודשים וביקשתי תשובה ולא קיבלתי?
<איגי פז: אנחנו בוחנים את זה ו- - -
מירי רגב: אוקיי, נסכם גם את זה.
אלי בן-דהן: זה העניין.
אלי בן-דהן: תומר, עם כל הכבוד, אתה לא צודק.
אלי בן-דהן: כי כשראש עיר לא מעוניין בהרכב אז אין הרכב ואז הממונה ממשיך.
אלי בן-דהן: איך הגענו למצב שממונים - - -?
אלי בן-דהן: יש ארבעים כאלו שהם ממונים בין חמש לעשרים שנה.
אלי בן-דהן: ממונה עשרים שנה, ואף אחד לא יכול להזיז אותו כי לא נקצבה הכהונה.
אלי בן-דהן: הדברים הם ברורים לחלוטין.
אלי בן-דהן: בעיה נוספת, ואני אומר אותה פה כי צריך לדעת אותה, יש מנגנון של ועדת שרים, מנגנון שנקבע על-פי החוק.
אלי בן-דהן: ועדת השרים איננה מתכנסת כיוון שהיושב-ראש שלה לא רוצה לכנס אותה.
אלי בן-דהן: אני יכול לומר שגם בעקבות בקשתה של שלומי וגם קריית שמונה שהזכרת קודם, וקריית מוצקין – יש לי למעלה מעשרה מקומות שראשי הערים ביקשו ועדת שרים ואני מוכן בשמחה - ראש הוועדה לא ממנה.
אלי בן-דהן: יושב-ראש הוועדה הוא ראש הממשלה.
<גבריאל נעמן: הוא כינס את הוועדה, ביטלו אותה.
אלי בן-דהן: הוא לא כינס.
אלי בן-דהן: מי ביטל?
אלי בן-דהן: הוא - - -.
אלי בן-דהן: אתה טועה, לא נכון.
אלי בן-דהן: גבי, אתה טועה.
מירי רגב: שלומי, המזל שהמכתבים שיצאו, לצערי, עם רשימת השמות של הבית היהודי לא הליכוד שלח, מה לעשות.
מירי רגב: אבל נבדוק את הכול, הכול ייבדק.
אלי בן-דהן: צריך לדעת, וזה ראשי הערים, לצערי, טועים, ש-45% שממנה שר הדתות אכן אני נוהג שאני נותן לראש העיר להמליץ בפניי.
אלי בן-דהן: אבל ראש העיר צריך להבין, אני לא חייב לקבל את המלצתו.
אלי בן-דהן: זה מקור הכעס של ראשי ערים.
אלי בן-דהן: הם בטוחים שהם נתנו רשימה של 45% שאני חייב לעמוד דום, וזה גם תשובה שלך לעמי.
אלי בן-דהן: עם כל הכבוד לך, ראש המועצה הדתית שלך שמינה את 45% שלי, לא דיבר איתי מילה, לא שאל אותי מילה, לא החליף איתי מילה.
אלי בן-דהן: הוא החליט מי יהיו הנציגים שלי ועכשיו הוא כועס למה אני רוצה להחליף אותם.
אלי בן-דהן: באמת זה פוליטיקה נפלאה, פוליטיקה שלא קיימת בשום מקום.
אלי בן-דהן: לא דיבר איתי מילה, מילה הוא לא דיבר איתי.
אלי בן-דהן: הוא הכתיב לי מי.
אלי בן-דהן: חבר'ה, עם כל הכבוד, אל תפריעו לי.
אלי בן-דהן: זה החוק.
<עמי דהן: אתה לא יכול להגיד את זה על ראש מועצה כי אני הייתי לידו שהוא התייעץ איתך - - -
אלי בן-דהן: מה פתאום?
אלי בן-דהן: לא החליף איתי מילה אחת.
אלי בן-דהן: מילה אחת הוא לא החליף איתי.
אלי בן-דהן: זו הטעות של ראשי הערים וראשי מועצות אזוריות.
אלי בן-דהן: הם חושבים שההמלצה שלהם היא מחייבת אותי.
אלי בן-דהן: היא לא מחייבת אותי.
אלי בן-דהן: אני יכול לשקול.
אלי בן-דהן: בהרבה מקומות אני מקבל את ההמלצה, בחלק מהמקומות אני מקבל חלק מהמלצות ולא הכול.
אלי בן-דהן: זו זכותי המלאה להחליט שאני ממנה נציגים אחרים.
אלי בן-דהן: דיברה כאן חברת הכנסת לביא.
אלי בן-דהן: יש שתי רפורמות שהן באמת רפורמות אדירות בנושא המועצות הדתיות: האחת, צמצום מספרן.
אלי בן-דהן: שנית, באמת למנוע את כל מה ששמענו כאן בשעתיים האלו, את כל העסקים הפוליטיים, למנות ראשי מועצות דתיות במכרזים שיהיה בהם נציגות בכירה גם לרשות המקומית.
אלי בן-דהן: לצערי, שתיהן מעוכבות כרגע במשרד האוצר.
אלי בן-דהן: שר האוצר קיבל ממני מכתב לפני יומיים שבו אני מבהיר לו שאם הדבר הזה לא ייעשה אז אני אמשוך את ידי מהרפורמה ואנחנו נמשיך להתבוסס במציאות הקשה הזו.
דוד אזולאי: בכל רפורמה צריך לדאוג לתקציבים לפעילות.
אלי בן-דהן: דבר אחרון, נאמר פה שלא יהיו שיפוצים.
אלי בן-דהן: אני לא יודע מי אמר את זה, אין דבר כזה.
דוד אזולאי: הודעה לתקשורת שאתם הוצאתם.
אלי בן-דהן: היה ניסיון של האוצר בתקציב 2015 לקצץ 53 מיליון בתקציב פיתוח מבני דת ואני סיכמתי עם האוצר שהתקציב יוחזר והקיצוץ הזה ירד מהפרק, אז זה לא קיים.
אלי בן-דהן: יהיו בעזרת השם מבנים.
אלי בן-דהן: הדבר האחרון, אני רוצה שהדברים יהיו ברורים, אין שום פעולה בנושא הרכבי מועצות דתיות שאיננה עוברת תחת עינה של הלשכה המשפטית במשרד, ורק לאחר שהיועץ המשפטי של המשרד או סגנו מאשר את הפעולה אנחנו מבצעים אותה.
מירי רגב: זו אולי הבעיה - שזה היועץ המשפטי של המשרד שלך.
מירי רגב: יכול להיות שזה היה יכול להיות אחרת אני רוצה לסכם כמה דברים.
מירי רגב: אדוני סגן השר, אני קודם כל רוצה להגיד לך שאני מאוד מעריכה את הפעילות שלך, את הרפורמות שאתה מוביל, וגם חברי ועדת הפנים.
דוד אזולאי: אפילו אני מצטרף לדברים שלך.
מירי רגב: הנה, גם ידידי.
מירי רגב: אני יודעת שאתה מגיע תמיד לוועדה.
מירי רגב: אתה בא, סוקר.
מירי רגב: זה לא פשוט, תמיד כל נושא הדת הוא טעון וקשה.
מירי רגב: זה טוב כי זה אומר שזה חשוב לנו.
מירי רגב: בסופו של דבר, אמרתי לך בדיוק מה שאני אומרת לרבנים הראשיים, ואמרתי לך את זה כמה פעמים, תפקיד משרד הדתות זה לא לתת שירות לחרדים ולא לתת שירות לדתיים שכבר יודעים, אלא לאנשים המסורתיים, לאנשים חילוניים שרוצים שירותי דת.
אלי בן-דהן: אני מדגיש את זה כל הזמן, בעיקר.
מירי רגב: הם רוצים ששירותי הדת יהיו נגישים וגמישים יותר עבורם.
מירי רגב: הם לא צריכים להילחם כדי להתחתן חתונה יהודית וכדי לעבור את כל מה שהם צריכים לעבור.
אלי בן-דהן: אני מזכיר לך, מי פתח את אזורי הרישום?
אלי בן-דהן: אני.
מירי רגב: לכן אני אומרת, אתה עושה הרבה מאוד דברים טובים.
מירי רגב: יש לי ויכוח איתך בנושא הגיור.
מירי רגב: חשבתי שהרבנים הראשיים צריכים להיות בתוך הגיור.
מירי רגב: אני חושבת שזו טעות, אבל לא נפתח את זה שוב.
מירי רגב: אני חושבת שהרבנים הראשיים היו צריכים להיות בזה כי דווקא במהלך שאתה עושה – בעניין של ההלכה כולנו רוצים לעשות את זה על-פי ההלכה כי אנחנו רוצים לעשות את זה כשר ועל פי ההלכה.
מירי רגב: פה אני חושבת שנעשה כאן מהלך לא נכון.
מירי רגב: אבל שוב, בעניין הזה אנחנו חלוקים.
מירי רגב: בשאר הדברים, ברפורמות שאתה מוביל, אני מברכת אותך.
מירי רגב: גם בעניין הסיכומים עם הרב רבינוביץ בנושא נשות הכותל כדי להראות לכולם שכל אדם יוכל להתפלל ויוכל לעשות פולחן דת באופן חופשי.
מירי רגב: ואני אומרת בשקט, גם אם הוא יהודי במדינת ישראל.
מירי רגב: גם ליהודי מותר.
<נתן נתנזון: גם בהר הבית?
מירי רגב: לכן אמרתי בשקט: גם ליהודי במדינת ישראל.
מירי רגב: אמרתי את זה בשקט שלא נשמע.
מירי רגב: רק אני ובן דהן שומעים את זה.
<קריאה: המנכ"ל שלך אלחנן גלט שאין אזורי רישום.
מירי רגב: אני רוצה לסכם פה כמה דברים מהדיון הזה.
מירי רגב: מועצות דתיות זה לא עסק פרטי של אף אחד.
מירי רגב: כבוד סגן השר בן דהן, יש פה ריח לא טוב.
אלי בן-דהן: תראי אחד, אחד, אחד לא טוב.
מירי רגב: אני לא אראה לך אחד, אני אראה לך הרבה יותר מזה רק מחמשת המקרים שנאספו פה והמכתבים שנשלחו מהמשרדים שלכם.
מירי רגב: לא יכול להיות שהתניה להרכב שיאושר יותנה במינוי פוליטי של הבית היהודי, אין מצב כזה, אין מצב כזה.
מירי רגב: תעשו את זה?
מירי רגב: תעשו את זה לפחות בשקט מתחת לשולחן – "חשומה" איך שאומרים אצלנו בעדה, בושה.
מירי רגב: לפחות אם אתה רוצה לעשות את זה תעשו את זה בשקט.
מירי רגב: לא יכול להיות מצב כזה, לא יהיו פה מינויים פוליטיים.
מירי רגב: אנחנו צריכים להגיע למצב שכל ההרכבים יאושרו בדיוק כמו שאנחנו עושים עם ועדות קרואות.
מירי רגב: שר הפנים היה יכול למנות מלא אנשים לוועדות קרואות, אבל אמרנו: לא, אנחנו חברה דמוקרטית.
מירי רגב: אנחנו רוצים שאנשים יבחרו את עצמם, יבחרו את המנהיגים שלהם.
מירי רגב: כך צריך להיות גם במועצות הדתית.
מירי רגב: יש הרכבים - 45% אתם מקבלים, 45% העיר מקבלת, ועוד 10% הרב.
מירי רגב: עם זה צריך לנצח.
מירי רגב: במקום שאין התפקיד שלכם ללחוץ שיהיה ולא לגרור את זה שנגיע לדד-ליין ואז נעשה את זה.
מירי רגב: מה שכן אני מעריכה, ואני מברכת על כך, שסגן השר ביוזמתו האריך את השנה.
מירי רגב: אחרי השנה שהחוק פג, האריך את זה לחודשיים כדי לאפשר להגיע להסכמות.
מירי רגב: אל תעשה לי ככה הרצל.
מירי רגב: אבל זה לא מספק אותי כי אם בחודשיים האלה לא יגיעו להסכמות אז ימונו המאתיים איש מהבית היהודי.
אלי בן-דהן: מאתיים?
מירי רגב: מאתיים כי יש לנו מאה.
מירי רגב: אני אומרת לך שיש לנו מאה ללא - - -
<הרצל יחזקאל: זה יהיה בהיוועצות עם ראש העיר.
מירי רגב: אין שום היוועצות עם ראש עיר, היוועצות זה לכפות עליו.
מירי רגב: אנחנו מכירים כבר את המילה "היוועצות".
מירי רגב: הנה היוועצות, הנה היוועצות, הנה היוועצות.
<הרצל יחזקאל: אנחנו שומרים על החוק.
מירי רגב: הבנתי שאתם רוצים את החוק.
מירי רגב: לכן, אני מבקשת מהיועץ המשפטי לוועדה ומהיועץ המשפטי לממשלה, דיברתי על זה גם עם היועץ המשפטי, אנחנו רוצים לבדוק בחקיקה איך אנחנו יכולים להאריך את הארכה הזו בעוד חצי שנה ולא יהיה מצב שיהיו כאן מינויים מבלי שיהיו מתואמים במאה אחוז עם ראש העיר.
מירי רגב: אין כאן גניבות.
<הרצל יחזקאל: ודאי, רק בהיוועצות.
<גבריאל נעמן: לא היוועצות, הסכמה.
<הרצל יחזקאל: צריך לקדם את החוק לממונים מקצועיים.
<הרצל יחזקאל: זה הפתרון לפוליטיקה.
מירי רגב: מאה אחוז, אני אקדם את כל החוקים.
מירי רגב: אני מבטיחה שבחוק ההסדרים הקודם היחידים שלא פגענו להם בפרנסה, היחידה שלא הלכה עם האוצר, זה היה פה עם בן דהן לא לפגוע במשכורות של הרבנים במושבים ובהתיישבות החקלאית.
מירי רגב: אז אל תלמד אותי את העבודה.
מירי רגב: אני יודעת מה אני צריכה לעשות כדי להגן עליכם ואני יודעת גם מה לעשות כדי לפקח עליכם.
מירי רגב: אתם תפוקחו בעניין המינויים ואתם לא תמנו בעוד חודשיים מאתיים איש מהבית היהודי.
מירי רגב: אם אתם תמנו אני רוצה לדעת מה הקריטריונים.
מירי רגב: הם יבואו פה לוועדה.
<הרצל יחזקאל: אין מאתיים איש בבית היהודי.
<הרצל יחזקאל: אנחנו נפנה לליכוד.
מירי רגב: אגב, זה רעיון לא רע.
מירי רגב: נתחיל קודם כל עם הבנות עם עמית באביבים, אחר כך נמשיך הלאה.
אלי בן-דהן: תתחילי עם יעקב - - - מטבריה.
מירי רגב: לגבי הארכת הזמן – אני מברכת את סגן השר.
מירי רגב: אם הוא יכול להגיע למצב של הבנות עם כולם – אני לא מביאה.
מירי רגב: אני בכל מקרה אשלח מכתב ליועמ"ש.
מירי רגב: אבל אם הוא אומר לי היום: אני מוכן ללכת למצב של הסכמות עם ראש העיר אני לא מביאה את זה.
מירי רגב: אני רוצה שתהיה הסכמה עם ראש העיר.
מירי רגב: ראש העיר הוא ראש עיר נבחר.
<הרצל יחזקאל: אין שני מלכים בכתר אחד.
מירי רגב: אתה פקיד, לא דיברת איתך.
מירי רגב: דיברתי אל נבחר.
מירי רגב: נבחר אל נבחר, אתה פקיד.
מירי רגב: אם סגן השר יגיד שהוא מתכוון להגיע מתוך הבנה, הסכמה, עם ראשי הערים וראשי המועצות, הכול בסדר.
מירי רגב: זה רץ.
מירי רגב: אני לא נכנסת לתמונה הזו יותר.
<קריאה: זה מה שהוא עושה עד היום.
<קריאה: זה לא נכון, זה לא קורה.
<קריאה: זה קורה, זה קורה.
מירי רגב: אם סגן השר יגיע להבנות ולהסכמות לא יהיה דבר כזה.
אלי בן-דהן: אני רק רוצה שהדברים יהיו ברורים.
אלי בן-דהן: הבנות זה לא וטו של ראש העיר.
מירי רגב: לא וטו.
מירי רגב: אבל יפה, זה גם לא וטו שלך.
אלי בן-דהן: אין לי, אני - - - שום דבר.
אלי בן-דהן: הבעיה היא שראשי הערים חושבים שהם מטילים עליי וטו.
מירי רגב: בן דהן, אפשר להגיע להבנות.
אלי בן-דהן: אל תגידי "לא".
אלי בן-דהן: עמי, אתה יודע את זה היטב אצלך.
<עמי דהן: אתה יודע טוב מאוד שיש סקר.
<עמי דהן: אני לא איש של ראש המועצה ואתה יודע את זה.
מירי רגב: לכן, אני מבקשת שיצא מכתב היום, יועמ"ש של הוועדה, ראשית, ליועץ המשפטי לממשלה.
מירי רגב: שנית, לראש הממשלה, לחברי ועדת שרים, עם עותק ליועץ המשפטי לממשלה על כך שוועדת השרים לא התכנסה.
מירי רגב: לאור מקרים רבים של אי הבנות ואי הסכמות בין סגן השר ובין ראשי הערים, תפקיד הוועדה לא ממומש.
אלי בן-דהן: בעיקר הבעיה היא בין רבני ערים.
מירי רגב: בסדר, ורבני הערים.
דוד אזולאי: בשביל זה יש ועדת שרים.
מירי רגב: יש ועדת שרים.
מירי רגב: לכן, אני גם אדבר על זה עם ראש הממשלה.
אלי בן-דהן: הלוואי שימנה, הלוואי שיכנס.
<גבריאל נעמן: סליחה, כינסו אותנו וביטלו את זה בכל מיני- - -
מירי רגב: חברים, הבנתי מה היה פה.
מירי רגב: לכן, אנחנו נשלח מכתב כזה לראש הממשלה עם עותק לחברי ועדת שרים שאני מבינה שזה פנים ושזה דתות.
מירי רגב: אנחנו נבקש גם מהיועמ"ש להגיד אמירה שעד שהוועדה הזו לא מתכנסת סגן שר הדתות לא יעשה שום מחטף במינויים עד שלא יגיעו להבנות עם ראשי הערים, וזאת משום שיש כאן
מירי רגב: מצב שיש כאן ראשי ערים שאומרים שזה לא מתואם איתם.
מירי רגב: הם גם יעבירו לנו את כל החומרים.
מירי רגב: זה רק חלק מהם.
מירי רגב: למאבק הזה מצטרף גם חיים ביבס, יושב ראש השלטון המקומי, ולכן אני רוצה שזה יהיה בהבנה ובתיאום – זה מה שאני רוצה.
אלי בן-דהן: גם על המועצה הדתית שלו אני מבין שהוא - - -
מירי רגב: ייצוג נשים - אני רוצה לברך אותך.
מירי רגב: צריך להמשיך לעשות את זה, זה יפה, ולהמשיך לדאוג לכך שבכל הרכב שימונה יהיה ייצוג נשים.
<קריאה: יש תשובה לגבי סבב במינויים?
מירי רגב: עדיף יותר, אבל לפחות תתחיל עם אחד.
מירי רגב: זה גם שינוי של כמעט מאה אחוז ממה שהיה.
מירי רגב: מאפס לזה זה כבר שינוי גדול ואני מברכת על כך.
מירי רגב: אנחנו גם נמשיך לעסוק בזה.
מירי רגב: אני מבקשת לקבל מסגן שר הדתות מסמך מסודר.
מירי רגב: משום שבטח יש להם את זה אז אני לא צריכה לבקש שבוע, אבל אני נותנת להם שבוע למסמך מסודר של כל ראשי הערים והמועצות היכן יש הסכמות, היכן אין הסכמות, היכן יש ממונים והיכן אתם הארכתם – את כל הרשימה.
מירי רגב: זאת אומרת, אם אמרתם שיש 132 אז אני רוצה לקבל רשימה שבסופה יש סך 132, כמה כאלה, ושמות.
מירי רגב: לא להגיד לי רק במספרים, מי הערים.
מירי רגב: ואז לפי הערים האלה אנחנו נפנה לערים ונתחיל לעשות את העבודה מהצד שלנו.
מירי רגב: ועדת שרים - אמרתי, שלטון מקומי - אמרתי.
מירי רגב: אני מבקשת מהשלטון המקומי להעביר אליי את הבקשות שעלו כאן.
מירי רגב: אופקים, לא נתתי לך לדבר.
מירי רגב: דיבר איתי דנינו ואני מוסיפה את זה כאן לבקשות.
<שלמה עזרן: יש לנו הרכב.
<שלמה עזרן: כבר עשרה חודשים מטרטרים אותנו.
<שלמה עזרן: נתנו ייצוג לנשים.
מירי רגב: לבית היהודי נתתם?
<שלמה עזרן: כן.
מירי רגב: יפה, אז יהיה לכם הרכב.
מירי רגב: נתתם יהיה הרכב.
<שלמה עזרן: היועץ המשפטי - משחקים איתנו עשרה חודשים תביאו אישור כזה - הבאנו.
מירי רגב: אמרתי לך שאני מכניסה את זה לפה.
מירי רגב: גבי אמור להעביר לי את הנושא של שלומי, אביבים להעביר לי - עמית, מרום הגליל, בת ים אמור להעביר לי – בכר, אופקים אמורים להעביר לי, קריית עקרון, את כל ההתכתבויות, כולל הרשימה שהוא אמר לכם: אם אתם מכניסים את אלה אז אני מאשר, אם אתם לא מכניסים את אלה זה לא מאושר.
מירי רגב: אני רוצה את כל ההתכתבויות שהיו ביניכם לבין המשרדים: בת ים, אופקים, אביבים, קריית עקרון, שלומי וקדימה.
<חובב צברי: היושב ראש, בקריית עקרון אין רשימות כאלה.
מירי רגב: אז אם אין אל תעביר.
מירי רגב: הדבר האחרון, נקיים דיון נקודתי על הבלניות עם הממונה על השכר.
<נתן נתנזון: ואגף התקציבים.
מירי רגב: הממונה על השכר ואגף התקציבים בנושא הבלניות.
מירי רגב: הגיע הזמן לעשות סוף לביזיון הזה ולעשות פה סדר.
דוד אזולאי: כמה שיותר מהר.
מירי רגב: אני אומרת שוב לכבוד סגן השר בן דהן, קודם כל, אני חייבת להגיד שזה במאת תענוג לעבוד לך.
מירי רגב: אתה פונה, אתה חוזר, אתה עונה לטלפונים.
מירי רגב: יש בעיה עם שר הדתות אבל לא עם סגן שר הדתות.
מירי רגב: סגן שר הדתות זמין, אפשר לדבר איתו, אפשר לקדם איתו דברים.
מירי רגב: גם כשהדברים לא נוחים הוא מגיע לכאן ומדבר.
מירי רגב: מהבחינה הזו אני רואה את זה כאומץ לב ציבורי לבוא ולהגיד את הדברים.
מירי רגב: אני מצפה.
מירי רגב: בסופו של דבר, בן דהן, כולנו גורמים פוליטיים, וזה נכון.
מירי רגב: אבל לכולם יש פרנסה ופרנסה זה מהשמיים ואתה אדם דתי, אז אל תפגעו באנשים בלי שצריך לפגוע בהם.
חמד עמאר: אני מתכבד לפתוח את הישיבה השנייה היום של ועדת הפנים והגנת הסביבה בנושא צו הכניסה לישראל (פטור מאשרה) (תיקון), התשע"ה-2014.
חמד עמאר: חוק הכניסה לישראל קובע כי שר הפנים רשאי לפטור בצו אזרחי מדינות מסוימות מהוראות החוק, לאחר התייעצות עם ועדת הפנים והגנת הסביבה של הכנסת.
חמד עמאר: בהתאם לכך החליט שר הפנים במהלך השנים לפטור בעלי דרכונים משורה של מדינות מן הצורך בקבלת אשרת מעבר, או אשרת ביקור, לתקופה של עד 3 חודשים, כפי שמפורט בצו הכניסה לישראל (פטור מאשרה), התשל"ד-1974.
חמד עמאר: הדיון שלפנינו עוסק בבקשת שר הפנים להתייעץ עם הוועדה בעניין הענקת פטור כאמור לבעלי דרכון של מולדובה.
חמד עמאר: אני מבין כי מדובר למעשה בהסכם לפטור הדדי, כך שגם אזרחים ישראלים יוכלו להיכנס למולדובה ללא צורך באשרה.
חמד עמאר: אבקש מנציגי משרד הפנים להציג את הבקשה – מה הצורך בפטור כאמור, מה הנתונים שיש בידכם לעניין מספר התיירים ממולדובה שנכנסים לישראל והאם יש סכנה בהענקת פטור מאשרת כניסה.
<מיכל יוספוב: בוקר טוב לכולם.
<מיכל יוספוב: אני ראש תחום ביקורת גבולות ברשות האוכלוסין, ההגירה ומעברי הגבול.
<מיכל יוספוב: שר הפנים נתן את אישורו העקרוני למשרד החוץ להתחיל במשא ומתן עם ממשלת מולדובה לגבי הסכם פטור מאשרות כניסה.
<מיכל יוספוב: השר בדק את כל הנתונים שהיו בידו מכל המשרדים ובסוף החליט לתת את האישור הזה.
<מיכל יוספוב: מבחינת הגירה – אנחנו לא רואים פה שום מניעה לא לאשר את ההסכם כי אחוז השב"חים ממולדובה שנמצאים בארץ מ-2009 ועד 2014 עומד על 5%.
<תומר רוזנר: כמה זה ביחס למדינות אחרות?
<מיכל יוספוב: זה בערך הממוצע כמו מדינות אחרות.
דוד אזולאי: כשאת אומרת 5%, בכמה אנשים מדובר?
<מיכל יוספוב: מ-2009 ועד ספטמבר 2014 נכנסו לארץ ממולדובה 25,646 תיירים ונשארו בארץ 1,261 אנשים.
חמד עמאר: נשארו כאן בתור מה?
<מיכל יוספוב: כשוהים בלתי חוקיים.
דוד אזולאי: מה הם עושים פה?
<מיכל יוספוב: לא מצליחים לאתר אותם ולהרחיק אותם.
דוד אזולאי: אז מה עושים איתם עכשיו, אלה שאין להם אשרה?
דוד אזולאי: הם יקבלו פרס?
דוד אזולאי: גם לא ישלמו עבור הוויזה?
<מיכל יוספוב: אלה שאין להם אשרה, אלה שנמצאים בארץ כשוהים בלתי חוקיים, במידה ויחידת האכיפה שלנו תיתקל בהם נוציא נגדם צו הרחקה, וצו הרחקה משמעותו שהאדם לא יכול להיכנס לארץ במשך 10 שנים.
<אורלי שמואל: זה לא משנה את הסטטוס שלהם כשוהים בלתי חוקיים.
<אורלי שמואל: כאן מדובר לגבי תיירים עתידיים.
דוד אזולאי: אתם בכלל מחפשים אותם?
<מיכל יוספוב: בין היתר.
<מיכל יוספוב: יחידת האכיפה כרגע מתעסקת בשני נושאים, כאשר הראשון הוא המסתננים והשני הוא השוהים הבלתי חוקיים.
חמד עמאר: ידוע לכם מה הם עושים כאן בארץ?
חמד עמאר: הם עובדים או נמצאים אצל הקרובים שלהם?
חמד עמאר: מה הם עושים כאן?
<מיכל יוספוב: אין לנו מושג מה הם עושים כאן, אבל סביר להניח שאם אדם נמצא פה מ-2009 אז הוא עובד.
חמד עמאר: כמה אנשים נשארו מאז 2009?
<מיכל יוספוב: ב-2009 נכנסו 2,900 איש ונשארו 132 איש.
<מיכל יוספוב: זה משהו כמו 4.5%.
<מיכל יוספוב: אבל יש סבירות גבוהה שאם הם נמצאים פה אז כנראה הם עובדים פה.
<מיכל יוספוב: אם מישהו נמצא אצל קרובי משפחה – אין לנו את הנתונים הללו.
דוד אזולאי: 5 שנים – הם בטח עובדים פה, בטח כבר הקימו כאן משפחה.
<מיכל יוספוב: ביניהם?
<מיכל יוספוב: יכול להיות.
דוד אזולאי: מאיפה אני יודע.
דוד אזולאי: אין לך שליטה עליהם.
<תומר רוזנר: שאלה נוספת שמתעוררת, כפי שחברי הכנסת צריכים להבין, האשרה בעצם היא אמצעי פיקוח נוסף של המדינה, שכאשר היא מוותרת עליו היא מקלה באמצעי הפיקוח שהיא עצמה בוחרת בהם.
<תומר רוזנר: צריך להביא בחשבון שככל שהפיקוח חלש יותר אפשרות השהייה הבלתי חוקית וחוסר הפיקוח רבה יותר.
<תומר רוזנר: נקודה נוספת שצריך לתת עליה את הדעת בהקשר הספציפי של המדינה המדוברת היא נושא הסחר בבני אדם.
<תומר רוזנר: המדינה הזאת מופיעה ברשימות של משרד החוץ האמריקאי וברשימות אחרות כמדינה שיש איתה בעיה בנושא של סחר בבני אדם.
<תומר רוזנר: אחד האמצעים למניעה ולפיקוח על נושא הסחר בבני אדם הוא אמצעי האשרות.
<תומר רוזנר: חשוב שחברי הכנסת יידעו מה עמדת הממשלה בעניין הזה וגם יתנו דעתם לנושא.
דוד אזולאי: אדוני היושב-ראש, אני מבקש להציע הצעה לעניין הזה, ואני בהחלט לוקח לתשומת לבי את הערתו של היועץ המשפטי של הוועדה.
דוד אזולאי: אנחנו עלולים פה לראות תופעה, אם עד עכשיו מדובר ב-5% אז סביר להניח שהשיעור הזה ילך ויגדל.
דוד אזולאי: לכן אני מציע שבתוך שנה – אלא אם כן היועץ המשפטי של הוועדה יחשוב אחרת, אשמח לשמוע – הוועדה תקבל דיווח כמה נכנסו ממולדובה לארץ וכמה נשארו כאן באופן בלתי חוקי.
חמד עמאר: העלינו את הנושא גם כאשר אתה היית יושב-ראש הוועדה ונערך כאן דיון על פטור מאשרות לתושבי אוקראינה.
חמד עמאר: באותו דיון כמה מחברי הכנסת הביעו התנגדות לבקשה.
חמד עמאר: אנחנו רואים שזה עבד ותיירים רבים מגיעים מאוקראינה וזה עזר לכלכלה של מדינת ישראל.
דוד אזולאי: אין בעיה, אני מברך.
חמד עמאר: לכן אני חושב כאן שטוב שאנחנו נקבל דיווח.
דוד אזולאי: אני מכבד את העובדה שיבואו תיירים, וזה בסדר, אבל שלא יישארו פה כי אחר-כך יש לנו צרות צרורות איתם, אתה יודע את זה.
חמד עמאר: נכון, אנחנו לא רוצים שיישארו כאן.
חמד עמאר: אנחנו רוצים שיגיעו כתיירים, יבלו, ייהנו אצלנו בארץ ויחזרו למדינות שלהם.
חמד עמאר: נציג משרד החוץ, אתה רוצה להוסיף דבר מה?
<יעקב ליבנה: צהרים טובים.
<יעקב ליבנה: אני מנהל מחלקת אירו-אסיה במשרד החוץ.
<יעקב ליבנה: כפי שנאמר כאן בצדק, הניסיון שיש לנו בעקבות ביטול ויזות עם רוסיה ואוקראינה הוא בסך הכול ניסיון מאוד-מאוד חיובי, גם מבחינת תיירות, גם מבחינה כלכלית.
<יעקב ליבנה: אנחנו רואים בפירוש פריחה עם המדינות האלה, שבסך הכול האוכלוסייה שם במאפיינים שלה דומה מאוד למאפיינים של מולדובה.
<יעקב ליבנה: לכן באמת אחרי הרבה מאוד דיונים ואחרי הרבה נתונים שהגיעו זו היתה גם ההמלצה של משרד החוץ.
<יעקב ליבנה: צריך להוסיף פה על התועלת המדינית החשובה מאוד שיש בחתימה על הסכם מן הסוג הזה, ועל הנזק המדיני שיהיה אם הסכם כזה לא ייחתם.
<יעקב ליבנה: לכן ההמלצה שלנו היא באמת המלצה חיובית, בהמשך לתהליך המאוד מקצועי שנעשה.
דוד אזולאי: אין לנו בעיה, אנחנו מבינים את חשיבות העניין, זה ברור לכולנו וכל הסבר יהיה מיותר.
דוד אזולאי: הנושא החשוב פה, שהיום עם הבקרה הקיימת אנחנו שומעים על 5% שוהים בלתי חוקיים וכאשר לא יהיו ויזות סביר להניח שהמספר הזה ילך ויגדל.
דוד אזולאי: פה אני מבקש שתהיה איזו בקרה בכך שהוועדה תקבל דוח, לפחות תוך שנה, כמה נכנסים, כמה יוצאים וכמה הם שוהים בלתי חוקיים.
דוד אזולאי: זה ייתן לנו איזו אינדיקציה לגבי ההמשך.
חמד עמאר: את זה נבקש בסיכום אחרי שנאשר את הצו.
חמד עמאר: נמצא פה נציג משרד המשפטים?
<אורן דוד: אני ממשרד החוץ.
<אורן דוד: אני מבקש להוסיף עוד דבר מה.
<אורן דוד: אני רוצה להזכיר פה, להפנות את תשומת לב הנוכחים לכך שבעצם מולדובה היא המדינה היחידה במרחב הזה שהאיחוד האירופי פטר אותה מאשרות.
<אורן דוד: החל מ-28 באפריל אזרחי מולדובה יכולים לבקר ברוב מדינות האיחוד האירופי וכן בשווייץ, נורבגיה וליכטנשטיין בלי אשרות, לשהות עד 3 חודשים בביקורים בלי אשרות.
חמד עמאר: מישהו מחברי הכנסת רוצה להוסיף דבר מה?
בועז טופורובסקי: אדוני היושב-ראש, אני יושב-ראש אגודת הידידות הבין-פרלמנטרית ישראל-מולדובה וכמובן אני קורא לחברי הכנסת לתמוך בהצעה הזו.
בועז טופורובסקי: זה תהליך שכבר זמן רב מנסים לקדם בין הממשלות.
בועז טופורובסקי: גם שרת החוץ של מולדובה, שהיא מספר שתיים בממשלת מולדובה, היתה כאן לא מזמן ונפגשנו איתה.
בועז טופורובסקי: הנושא הזה הוא חלק משיתוף פעולה רחב היקף שיש בין מדינת ישראל לבין מולדובה.
בועז טופורובסקי: בהחלט אני חושב שיש מקום לאשר את זה, במיוחד אחרי שזה עבר את כל המסננות של משרד הפנים ומשרד החוץ.
חמד עמאר: לפני שנה הייתי כאן בדיון כאשר הוחלט לפטור את אזרחי רוסיה ואוקראינה מן הצורך באשרה.
חמד עמאר: אנחנו רואים את התוצאות החיוביות בעקבות כך.
חמד עמאר: גם אז הביעו כמה מחברי הכנסת חשש ואנחנו רואים שזה דווקא להיפך, מקדם את הכלכלה של מדינת ישראל, עוזר, מקדם גם את הקשרים בינינו ובין שתי המדינות.
חמד עמאר: אני מקווה שאנחנו נאשר גם את הצו הנוכחי.
חמד עמאר: אני מבקש מנציגת משרד הפנים לקרוא את הצו.
<אורלי שמואל: צו הכניסה לישראל (פטור מאשרה) (תיקון), התשע"ה-2014 "בתוקף סמכותי לפי סעיף 17(ב) לחוק הכניסה לישראל, התשי"ב-1952, ולאחר התייעצות עם ועדת הפנים והגנת הסביבה של הכנסת, אני מצווה לאמור: בתוספת לצו הכניסה לישראל (פטור מאשרה), התשל"ד-1974, אחרי "מאוריציוס" יבוא "מולדובה".
<אורלי שמואל: "
<תומר רוזנר: ההצבעה היא על התייעצות.
<תומר רוזנר: אנחנו לא מאשרים אלא אנחנו נותנים עצה לשר הפנים.
חמד עמאר: מי בעד לתת עצה לשר הפנים?
חמד עמאר: בעד – 3
חמד עמאר: אנחנו נותנים עצה לשר הפנים לאשר את הצו.
יפעת קריב: קודם צריך לדעת מי הוא שר הפנים לפני שממליצים בפניו.
<תומר רוזנר: כרגע שר הפנים הוא גדעון סער.
חמד עמאר: כאשר הוא יחדל מתפקידו יחליף אותו בתפקיד ראש הממשלה.
חמד עמאר: ממלא מקום שר הפנים כאשר שר מתפטר הוא ראש הממשלה, אז ראש הממשלה יהיה שר הפנים עד שיתמנה שר פנים חדש.
מירי רגב: על סדר היום הצעת חוק לתיקון פקודת היערות (תיקון מס' 6) התשע"ד-2014, הכנה לקריאה שנייה ושלישית.
מירי רגב: את החוק הזה כבר מכירים, דנתם בחוק הזה.
מירי רגב: דוד צור ניהל את הישיבות.
מירי רגב: כרגע אנחנו נמצאים בשלב של הקראת החוק והסתייגויות של חברי הכנסת.
מירי רגב: גם דב חנין הגיש, לא?
<רוני טיסר: הוא לא הגיש.
מירי רגב: נשמע את הסתייגויות חברי הכנסת, ומיד לאחר מכן אנחנו עוברים להצבעה.
מירי רגב: אין דיון.
מירי רגב: הדיונים הסתיימו, מצטערת.
<דרורי שפירא: אבל היה שינוי בנוסח של הממשלה, ואני רוצה להעיר לעניין זה.
מירי רגב: השינוי תואם איתם?